79. schôdza NR SR - 3.deň - A. dopoludnia
Dátum: 2022-12-12
Poslanec: Bittó Cigániková, Jana (SaS)
Druh vystúpenia: Vystúpenie v rozprave

166. No tak sme si vypočuli vlastne tie dôvody, pre ktoré by táto vláda mala zostať. Tie dôvody sú, že lebo Fico, že teda vlastne sa vráti, keď, keď táto vláda padne. Pritom pravda je, že dve poslankyne z kandidátky OĽANO, sedí tu iba pani Tabák, ale aj pani Hatráková, podržali Roberta Fica, aby nebol vôbec vydaný pred sudcu. Čiže nie do väzenia, ale aby ho vôbec mohli súdiť, či má ísť do kolúznej väzby, alebo nie. Pritom je pravda, že práve 363, ktorú, ktorej obmedzenie blokuje táto koalícia a aj poslanci OĽANO, tak tá pomohla Robertovi Ficovi zbaviť sa obvinenia. Pritom je pravda, že keď táto koalícia začínala, tak Robert Fico mal vtedy 10 % Dnes spolu s HLAS-om, čo je teda pôvodná súčasť SMER-u, majú 35. Takisto napríklad naposledy sme tu mali odloženie hlasovania o znížení 2 % dane alebo zrušení 2 % pre umelcov. To bolo takisto so SMER-om. A takýchto bolo viacero. Čiže hovoriť, že lebo mafia, lebo Fico, a zároveň robiť všetko preto, aby Fico rástol, viem, že nie úmyselné, z toho vás určite nepodozrievam, ale výsledok toho pôsobenia jednoducho je, že tomu Robertovi Ficovi pomáhate. A my sme nadobudli pocit po tom, čo sme teda interne žiadali, aj Eda samotného žiadali, aj vás osobne, aby, aby sa niečo zmenilo a aby ten... a žiadali sme o to preto, aby ten Fico prestal rásť. Tak my máme jednoducho úplne legitímne, a prosím, neberte to v zlom. Ale úplne vám to úprimne hovorím, máme legitímne pocit, že keď sa nič nezmení, tak za pätnásť mesiacov je to že úplná istota. Veď prečo by sa malo niečo zmeniť, keď, keď nemeníte nič vo vlastných radoch? A ešte vlastne podporujete tie veci, čo som spomínala. Hovoríte o tom, že lebo korupcia. Že teda uvoľnené ruky majú orgány v trestnom či... v trestnom konaní. A áno, vy, mnohí z vás, drvivá väčšina, úplne drvivá väčšina z vás za toto bojuje a úprimne si to želá. Myslím si, že vrátane Igora Matoviča. Napriek tomu, ale spomínala som 363, napriek tomu sa vám stalo, že ste odhlasovali správu generálneho prokurátora spolu so SME RODINA, aby veď teda náhodou nepochyboval, že robí dobre, keď oslobodzuje všetky tie exponované kauzy. A zaujímavé je, že keď teda chcete tú, tie voľné ruky, tak strašíte úradníckou vládou, lebo v prípade, že by táto vláda padla, si povedzme úprimne, to je predsa lepšia verzia, ako že sa vráti Fico. Nie? Prečo tým strašíte? Však keď tu bude pani prezidentka zostavovať teoreticky nejakú vládu odborníkov, ak by k tomuto teoreticky prišlo, tak je to predsa lepšia verzia, ako keď sa vráti Fico. Zostane ďalej, zostanú voľné ruky tým orgánom činným v trestnom konaní. Na tomto sa snáď zhodneme, že to bude lepšie ako Fico. Ale nie, vy tým budete strašiť. Veď na to, aby sa vrátil Fico, musí od vás niekto dodať hlasy. Opäť, viete o niečom, o čom my nevieme? Chcete dodať hlasy na návrat Fica? Takže toto, keď hovoríte, tak samé sa to vylučuje. Potom hovoríte o to... o tej... o tom konci demokracii na Slovensku. Ale vy o tom hovoríte (povedané so smiechom), a pritom spolupracujete s extrémistami. A zámerne sa snažím vyhýbať slovu fašisti. Aj rozumiem tomu, že teda toto je trestné. Ten, kto je fašista, jednoducho bol odsúdený, ale je úplne, akože to sa nikto nemôže uraziť, to je legitímny fakt, Marian Kotleba bol odsúdený za sympatie s... za sympatie faš... s faš... s fašizmom, ospravedlňujem sa, a ľudia, s ktorými spolupracujete, prišli na jeho kandidátke. A sú to extrémisti. Jednoznačne sú to extrémisti. A s nimi ste odhlasovali v čase, keď SaS odchádzala z vlády, 125 zo 189... Takto, aby som to povedala úplne presne, 125-krát nejaký poslanec z OĽANO stlačil gombík za návrh, ktorý predkladal nejaký poslanec, ktorý prišiel na kandidátke ĽSNS. Tak už, ja už to neviem zmysluplnejšie povedať, pritom napríklad tu bolo, že pán poslanec Čepček a tak ďalej. Ja tam mám aj presné dátumy. My sme to naozaj rátali len dovtedy, kým bol v klube. Keď už nebol, tak sme to nerátali. Toto, toto je, že evidentný fakt. Ja si pamätám, keď som na toto upozorňovala Eda Hegera na tých, na tých návštevách, čo chodil každý mesiac, a hovorím, lebo veľká časť bolo, bola interrupčná agenda, kde OĽANO si predsa vyrokovalo v prog... v tejto... v koaličnej zmluve, že môžte podávať takýto návrh, ktorý sa týka ochrany života po vašom, tak a podľa... po mojom prenasledovanie žien, tak to môžte podávať kedykoľvek bez súhlasu koalície. Ale nebola nikdy dohoda, že môžte hlasovať za návrhy niekoho iného, kto to podáva. Preto ste mali tú moc, tú možnosť v tom, v tej koaličnej zmluve, aby ste toto robiť nemuseli. Ale nie, OĽANO musí aj podávať svoje a ešte aj hlasovať za návrhy extrémistov. A výsledok je, že jednoducho ste ich podporovali, legitimizovali. Úplne že objektívny faktor, sa dá akože normálne pozrieť v tom exceli, ku ktorému som dala ešte aj zdrojové dáta, tie hlasovania. Tak teraz sa vyhovárať na to, že ježiš, však potom bude koniec demokracie. Inak ochrana pred nedemokratickými silami má byť akože podpora vlády, ktorá visí na šnúrke od extrémistov? Lebo toto robíte. No a takisto aj ten balíček, ktorý prešiel s ich pomocou, zdanenie dôchodkov je pri jednorazovom výbere, teraz na zdravotníckom výbore ochrana hospodárenia VšZ... VšZP, ktorá je teda najhoršia v histórii. Ďalšiu vec, hovoríte o pomoci ľuďom, že to má byť dôvod prečo tu máte zostať. Ale vaša pomoc ľuďom spočíva v tom, ako som už ixkrát hovorila, že dáte 200 euro mojim deťom, každému jednému alebo deťom Borisa Kollára, každému jednému, ale zoberiete ich šičke z Brezna, invalidnému páru nejakému, robotníkovi z Trebišova. Stále vám to dokola hovoríme, že toto nie je pomoc, toto vaše plošné rozdávanie peňazí. Vy nemáte jediné vlastné euro. Všetky peniaze, ktoré rozdávate, sú peniaze, ktoré niekto iný zarobil, miesto toho, aby to dal svojej rodine, to dal vám. A vy to rozhadzujete spôsobom, že poslanec so svojím poslaneckým platom dostane pomoc, ale šička z Brezna alebo... ale šička, robotník, naozaj invalidný pár tu pomoc nedostane. Toto nie je pomoc. Toto akurát tak naštve. A výsledok je, že máme najväčšie zadlženie v histórii, že jednoducho budú toto splácať naše deti. Tak o čom rozpravy... rozprávate? O jakej pomoci? Dlh Všeobecnej zdravotnej poisťovne, pri ktorom, teda o ktorej stále rozprávam, ten tromfol paškovcov, éru Pašku, tromfol finančnú krízu, no, takže to sú tie vaše argumenty. Hovoríte o tom, že je to od nás osobné, ale to nie je pravda. Veď keby to bolo osobné, tak by sme odišli z tej koalície oveľa skôr, oveľa útočnejšie by to bolo, alebo ako to povedať. Však my vám hovoríme teraz len, teraz som vymenovala že objektívne fakty, ktoré sa dajú zmerať, ktoré sa dajú pozrieť. A hovoríte to vy, ktorí vlastne tým, že nechcete urobiť žiadnu zmenu, po ktorej my sme zúfalo volali, aby sme tam mohli zostať, aby sme mohli spoločne za tie veci bojovať. Tá zmena bola v osobe Igora Matoviča len preto, lebo to bol on, ktorý uráža všetko, čo s ním nesúhlasí. Pamätáte sa veľmi dobre, či to boli učitelia, vedci. To je jedno. Ktokoľvek s ním nesúhlasil, nebude to tu menovať, ixkrát to bolo a stále to je. Pamätám si, keď uč... keď boli zavreté školy, kým sa neospravedlní Richard Sulík Matovičovi, lebo neviem čo. Pamätám si, keď firmy nedostali pomoc, pretože to bolo osobné zo strany Igora Matoviča, až kým neodoš... neodišiel Richard Sulík, teraz sa už sa to dá. Pamätám si, keď v rôznych iných situáciách blokoval a používal ľudí ako, ako materiál na vydieranie. Toto je osobné, to sa deje. A výsledok je, že jednoducho už ani verejnosť vám absolútne nedôveruje. A to nie je, že, že my. To je, že, to je, že my, prezidentka, tá verejnosť, to akože všetci chcú čo, spolupracovať s mafiou? To tomu naozaj veríš? Však vy to musíte vidieť, že to nie je tým, to je tým, že to jednoducho nerobíte dobre. A nerobia to u vás jednotlivci dobre, ale vy ako najsilnejší poslanecký klub s tým odmietate niečo spraviť. Miesto toho to chránite a postupuje ďalej. A to isté Edo. Ja si pamätám tu diskusiu na tom klube, keď som prosila o to, aby ste dodržiavali koaličnú zmluvu a nehlasovali za tie návrhy. A Edo mi na to povie, no tak a čo mám teda robiť, a nejaký vtip, Edo, ak si pamätáš, tam bol o tom, o tom, o tej zlatej rybke. A ja som sa vtedy prvýkrát tak akože naozaj naštvala, že do kelu, veď takto nemôžeme fungovať, veď výsledok bude úplne hrozný. Čiže strašíte, čo všetko sa môže stať, ak táto vláda padne. Ale úplne zabúdate na to, že pokračovanie v tomto, čo robíte ďalej, je zárukou katastrofy. Je to zárukou toho, že ešte viac bude rásť Fico, že sa sem vráti so stopercentnou istotou o 15 mesiacov. Je to záruka toho, že ešte viac legitimizujete tých extrémistov, proti ktorým máte akože bojovať. Je to záruka toho, že tu bude ešte viac nenávisti. Veď si pozrite tie vystúpenia. Tie reakcie. To všetko je osobné. A najvyšší dlh v histórii. Tak keď chcete takto pokračovať, tak to jednoducho nemá zmysel. My sme vás prosili interne. Nedokázali ste si urobiť interne poriadok. Odišli sme. Dúfali sme, že sa to zmení, nezmenilo sa. Miesto toho ste začali spolupracovať ešte viac s extrémistami. A teraz vám hovoríme, takto sa ďalej vládnuť nedá. Nie kvôli nám. Kvôli tej krajine, na ktorým... na ktorej úprimne záleží aj vám. Tak si urobte buď poriadok doma, alebo sa potom nečudujte, že tu stojíme a robíme, čo môžme robiť, lebo iné nemáme v rukách.